
HOTĂRÂREA nr.  35/ 2022
privind actualizarea  indicatorilor tehnico-economici și a valorii proiectului 

„Construire locuințe sociale – str. Tineretului nr. 5,  Municipiul Lupeni, jud. Hunedoara”

hotărârea a fost aprobată prin vot liber exprimat cu unanimitate de voturi


Consiliul Local al Municipiului Lupeni;


Având în vedere Proiectul de hotărâre nr. 41/ 2022 precum și Referatul de aprobare nr. 6024/ 23 februarie 2022 al domnului Lucian Marius Resmeriță, Primar al Municipiului Lupeni prin care propune actualizarea  Indicatorilor tehnico-economici și a valorii proiectului „Construire locuințe sociale – str. Tineretului nr. 5, Municipiul Lupeni, jud. Hunedoara”; 

Văzând Raportul comun nr. 6118/ 23 februarie 2022 prezentat de Direcția economică, Direcția tehnică și Compartimentul juridică din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Ținând cont de
Programul privind construcția de locuințe sociale și de necesitate derulat conform Legii locuinței nr. 114/ 1996, finanțat de către Ministerul Dezvoltării, Lucrărilor Publice și Administrației;


În baza prevederilor art. 45, alin. (1) din Legea nr. 273/ 2006 privind finanțele publice locale, cu modificările și completările ulterioare și ale art. 5 alin. (1), lit. ”a” și art. 7 din Hotărârea Guvernului nr. 907 din 29 noiembrie 2016, privind etapele de elaborare și conținutul – cadru al documentațiilor tehnic-economice aferente obiectivelor/ proiectelor de investiții finanțate din fonduri publice;
În temeiul art. 129 alin. (2) lit. „b”, alin. (4) lit. „d” și art. 136 din Ordonanța de urgență nr. 57/ 2019 privind Codul administrativ
H O T Ă R Ă Ş T E 
Art. 1 – Se aprobă actualizarea indicatorilor tehnico-economici pentru proiectul „Construire locuințe sociale – str. Tineretului nr. 5,  Municipiul Lupeni, jud. Hunedoara” conform anexei 1 care face parte integrantă din prezenta hotărâre.
Art. 2 – Se aprobă actualizarea valorii proiectului „Construire locuințe sociale – str. Tineretului nr. 5,  Municipiul Lupeni, jud. Hunedoara” în cuantum de 15.089.157,55 lei inclusiv TVA, din care suma de 13.208.155,71 lei, inclusiv TVA, reprezentând cheltuielile pentru investiția de bază  va fi finanțată prin programul privind construcția de locuințe sociale și de necesitate derulat conform Legii locuinței nr. 114/ 1996, de către Ministerul Lucrărilor Publice, Dezvoltării și Administrației, iar suma de  1.881.001,84 lei, inclusiv TVA  va fi finanțată din Bugetul local al municipiului Lupeni, conform anexei 2 care face parte integrantă din prezenta hotărâre.

Art. 3 – Prezenta hotărâre modifică în mod corespunzător Hotărârea Consiliului local al Municipiului Lupeni nr. 138/ 2021 privind aprobarea Proiectului Tehnic și actualizarea  Indicatorilor tehnico-economici ai proiectului „Construire locuințe sociale – str. Tineretului nr. 5,  Municipiul Lupeni, jud. Hunedoara”.
Art. 4 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 5 – Hotărârea se va comunica Instituţiei Prefectului – Judeţul Hunedoara, Primarului Municipiului Lupeni, Direcției tehnice, Direcției Economice, Serviciului Achiziții, Investiții, Lucrări, Patrimoniu, Biroului Dezvoltare Locală, Proiecte și se aduce la cunoștință publică.

Lupeni, 

Anexa nr. 2 la Hotărârea nr. 35/ 2022
Detalierea cheltuielilor aferente proiectului „Construire locuințe sociale – 

str. Tineretului nr. 5,  Municipiul Lupeni, jud. Hunedoara”

· valoarea totală a proiectului  - 15.089.157,55 lei inclusiv TVA, 
din care:

·  suma de 13.208.155,71 lei, inclusiv TVA, reprezentând capitolele 4.1 – Construcții și instalații, 4.2 – Montaj utilaje, echipamente tehnologice și funcționale, cotă parte din 4.3 – Utilaje, echipamente tehnologice și funcționale (lift persoane), respectiv 5.1.1 – Lucrări de construcții pentru organizarea șantierului, din Devizul general al proiectului va fi finanțată prin programul privind construcția de locuințe sociale și de necesitate derulat conform Legii locuinței nr. 114/1996, de către Ministerul Lucrărilor Publice, Dezvoltării și Administrației,
· suma de 1.881.001,84 lei, inclusiv TVA, reprezentând capitolele 1.2 – Amenajarea terenului, capitolul 2 – Cheltuieli pentru asigurarea utilităților necesare obiectivului de investiții, cap. 3 – Cheltuieli pentru proiectare și asistență tehnică, cotă parte din 4.3 – Utilaje, echipamente tehnologice și funcționale (centrale tehnice de apartament), 5.2 – Comisioane, cote, taxe, costul creditului, 5.3 – Cheltuieli diverse și neprevăzute din Devizul general al proiectului va fi finanțată din Bugetul local al municipiului Lupeni

